Държавен вестник, бр. 48, 2000 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  48
РЕШЕНИЕ № 311
ОТ 2 ЮНИ 2000 Г.
за приемане на отчета на Управителния съвет
на Националния компенсационен жилищен
фонд и на отчета за приходите и разходите на
фонда за 1999 г.
На основание чл. 9, ал. 4 от Закона за уреж-
дане на жилищните въпроси на граждани с
многогодишни жилищноспестовни влогове
МИНИСТЕРСКИЯТ СЪВЕТ
Р Е Ш И :
1. Приема отчета за дейността на Управител-
ния съвет на Националния компенсационен жи-
лищен фонд за 1999 г. съгласно приложение № 1.
2. Приема отчета за приходите и разходите
на Националния компенсационен жилищен
фонд за 1999 г. съгласно приложение № 2.
3. Решението да се обнародва в “Държавен
вестник”.
Министър-председател: Иван Костов
Главен секретар на Министерския съвет:
Елиана Масева
Приложение № 1
към т. 1
ОТЧЕТ
за дейността на Управителния съвет на Наци-
оналния компенсационен жилищен фонд при
Министерския съвет за 1999 г.
Законът за уреждане жилищните въпроси на
граждани с многогодишни жилищноспестовни
влогове (ЗУЖВГМЖСВ) с чл. 9, ал. 1 възлага
на Управителния съвет (УС) на Националния
компенсационен жилищен фонд (НКЖФ) из-
пълнението на следните функции:
1. управление на имуществото на фонда;
2. определяне на левовия индекс на спестов-
ното число;
3. определяне на преференциите при ползва-
не на заеми по чл. 7, ал. 3 от закона;
4. контрол върху дейността на местните
комисии.
Съгласно § 19 от преходните и заключител-
ните разпоредби на Правилника за прилагане
на ЗУЖВГМЖСВ на УС на НКЖФ е възложе-
но цялостното изпълнение на разпоредбите на
този нормативен акт.
I. Управление на имуществото на фонда
1. Организиране набирането на средства на
фонда по реда на чл. 6, ал. 1 от закона:
а) 30 на сто от постъпленията по фонд “Жи-
лищно строителство” на държавните пред-
приятия;
б) субсидия в размер до 1 на сто от приходите
на държавния бюджет;
в) постъпления от дарения и помощи от
български и чуждестранни лица;
г) постъпления от продажби на жилища и вили,
отнети в полза на държавата със съдебен акт.
През 1999 г. постъпилите средства по буква
“а” бяха минимални—741 хил. лв., поради из-
черпания (продадения) ведомствен жилищен
фонд. Самото набиране на средствата се извър-
шва служебно от клоновете на “Банка ДСК”—
ЕАД, които отчисляват съответния процент по
фонд “Жилищно строителство” на задължени-
те държавни предприятия и ведомства и го пре-
веждат служебно по сметката на НКЖФ.
Приходоизточниците по букви “в” и “г”—
“постъпления от дарения и помощи от българ-
ски и чуждестранни лица” и “постъпления от
продажба на жилища и вили, отнети в полза на
държавата със съдебен акт”, на практика ня-
мат реализация.
Националният компенсационен жилищен
фонд остана да разчита изключително на суб-
сидията от държавния бюджет.
Със Закона за държавния бюджет на Републи-
ка България за 1999 г. (ДВ, бр. 155 от 1998 г.) в
чл. 1, ал. 2, т. 6.1.8 за НКЖФ беше предвидена
субсидия в размер 12 290 100 лв. В изпълнение на
задълженията си по този закон Министерството
на финансите ритмично превеждаше средства на
фонда, като за 1999 г. беше преведен пълният
размер на определената със закона субсидия.
Цялата субсидия за 1999 г. в размер 12 290 100 лв.
беше изчерпана, както и преходният остатък към
1 януари 1999 г. в размер 3 182 122 лв. Въпреки
това от октомври 1999 г. НКЖФ среща затрудне-
ния при своевременното предоставяне на средст-
ва на местните комисии при общините за изпла-
щане на левови компенсации. Поради продължи-
лия недостиг на средства със свое решение от
декември 1999 г. Управителният съвет прераз-
предели набраните средства по сметката на
НКЖФ при общините без движение или със сла-
бо движение на жилищноспестовни влогове.
2. Целево изразходване на средствата на
НКЖФ.
През 1999 г. са изплатени компенсации в
размер 15 879 833 лв., с които са компенсирани
правоимащите спестители по 5217 влога. Сред-
ната изплатена компенсация по един влог е
3043,86 лв.
Съгласно чл. 7, ал. 1 ЗУЖВГМЖСВ средст-
вата на фонда се изразходват за финансово ком-
пенсиране на жилищноспестовните влогове чрез
левова компенсация на определените към 31
декември 1990 г. спестовни числа по тях. Точ-
ното определяне на размера на дължимите ле-
вови компенсации към момента на възникване
на правото се осъществява въз основа на указа-
ния на УС на НКЖФ до местните комисии,
конкретни решения, проверки в комисиите по
постъпили сигнали, както и текущ контрол чрез
тримесечните им отчети.
II. Определяне на левовия индекс на спестов-
ното число
На основание чл. 7, ал. 2 ЗУЖВГМЖСВ УС
на НКЖФ определя периодично размера на
левовия индекс на спестовното число, като ос-
новни критерии за неговия размер са инфлаци-
онните процеси в страната, пазарните цени на
жилищата и наличните средства по фонда.